เมสซี่ เดินทางกลับถึงอาร์เจนติน่าแล้ว 
ลีโอเนล เมสซี่ เดินทางกลับถึงกรุงบัวโนสไอเรส ประเทศอาร์เจนติน่าแล้ว เพื่อเตรียมลงเล่นให้กับทีมชาติอาร์เจนติน่า ในฟุตบอลโลกรอบคัดเลือกโซนอเมริกาใต้นัดที่พบกับ ชิลี ในวันศุกร์นี้ โดย เมสซี่ บอกว่าทุกคนในทีมมุ่งมั่นทำงานอย่างหนักหลังจากพบกับความผิดหวังในฟุตบอลโลก 2010 และฟุตบอลโคปา อเมริกา เมื่อเดือนกรกฎาคมที่อาร์เจนติน่าเป็นเจ้าภาพ พร้อมกันนี้ เมสซี่ ยังยอมรับว่า ชิลี ถือเป็นทีมที่อันตรายเพราะเล่นบอลได้เร็ว และจะสร้างความกดดันให้กับอาร์เจนติน่าได้อย่างแน่นอนนอกจากนี้ เมสซี่ ยังพูดถึงกรณีของ คาร์ลอส เตเบซ กองหน้าแมนซิตี้ ที่ปฏิเสธการลงสนามในฟุตบอลยูฟ่าแชมปเปี้ยนลีกว่า เขาเองไม่รู้ว่าเกิดอะไรขึ้นกับ เตเบซ และยังไม่ได้พูดคุยกับเตเบซ หลังเกิดเรื่อง แต่ทุกคนที่อาร์เจนติน่ายังคงให้การสนุบสนุนเตเบซให้ผ่านเรื่องนี้ไปให้ได้ สำหรับเตเบซ เดินทางมาถึงอาร์เจนติน่าตั้งแต่วันอังคารที่ผ่านมา แต่ยังไม่ให้สัมภาษณ์ใดๆ กับผู้สื่อข่าวในบ้านเกิดถึงกรณีดังกล่าว
 ลีโอเนล เมสซี่ เดินทางกลับถึงกรุงบัวโนสไอเรส ประเทศอาร์เจนติน่าแล้ว เพื่อเตรียมลงเล่นให้กับทีมชาติอาร์เจนติน่าในฟุตบอลโลก
ชิลี,บอลโลก,อาร์เจนติน่า,เมสซี่